Ապպիոս Կլավդիոս

Ապպիոս Կլավդիոս Կեկոս(Appius Claudius Caecus, մ.թ.ա. 340 - մ.թ.ա. 273)։ Հռոմեական գրաքննիչ է եղել մ.թ.ա 312 թ.-ից։ Նա եղել է խոշոր քաղաքական գործիչ, առաջադեմ գաղափարներով տոգորված։ Երբ անցնում է գրաքննչական պաշտոնին, Ապպիոսը հռոմեական քաղաքացիական իրավունք է շնորհում հողազուրկ պլեբեյներին և լիբերտիներին։ Ապպիոսը հարել է հելլենոֆիլ հոսանքին։ Նա առաջինը օգտագործեց հունական բարոյախոսական առածները (գնոմայ) և կազմեց «Սենտենցիաների» ժողովածու, սատուրնական պոետական չափով։ «Սենտենցիաները» հունական ազդեցությամբ շարադրված առաջին երկն է հռոմեական գրականության մեջ։ Ապպիոս Կլավդիոսը չունեցավ իր գրական հետևորդները, իր «Սենտենցիաներով» նա մնաց եզակի և հետք չթողեց գրականության մեջ։ Նրա աֆորիզմներից մեկը դարձել է գործածական.«յուրաքանջյուր ոք ինքն է իր բախտի դարբինը»։

Աղբյուրներ 
 Ա. Առաքելյան, Հռոմեական գրականության պատմություն. Երևան։ «Լույս», 1975։

Ծանոթագրություններ 

Կույրեր